als_Latn dik_Latn sag_Latn
Presidenti turk, Rexhep Taip Erdogan ka thënë sot me bindje të plotë që kontinentin amerikan e kanë zbuluar myslimanët në shekullin e 12-të, e jo kërkuesi spanjoll, Christopher Columbus në shekullin e 14-të.
“Lidhjet në mes të Amerikes Latine dhe islamit datojnë nga shekulli i 12-të. Myslimanët e kanë zbuluar Amerikën më 1178 e jo Christopher Columbus”, ka thënë Erdogan gjatë një fjalimi në Stamboll të mbajtur në kuadër të një samiti të liderëve islamik të Amerikes Latine, transmeton Indeksonline.
Librat e historisë shkruajnë që Columbus në vitin 1492 ka qenë personi i parë i huaj që ka arritur në kontinentin amerikan, derisa ishte rrugës për në Indi.
Historiani mysliman, Jusuf Mrueh në vitin 1996 ka thënë se Christopher Columbus e ka kishte gjetur një xhami të ndërtuar në Kubë. Kolegët e tij e kanë hedhur poshtë këtë hipotezë duke thënë se “xhamia” për të cilën flet historiani, ishte në fakt përshkrimi i pejsazhit që e kishte parë Columbus kur kishte arritur në Kubë.
als_Latn als_Latn als_Latn als_Latn